Opetushallitus


SUOMEN SISÄLLISSOTA 
LÄHTEIDEN TULKINTATEHTÄVÄ
________________________________________________________
Historian oppiaineen perusopetuksen päättöarvioinnin tukimateriaali

ALOITUS
SUOMEN SISÄLLISSOTAA KÄSITTELEVIEN LÄHTEIDEN TULKINTATEHTÄVÄ
Tehtävä pohjautuu vapaasti opetuksessa käytettävään “1918-Minä olin siellä” -kirjan https://www.1918.finlit.fi/ kahden lähdetekstin vertailuun: s. 40 “Väinön viimeiset kirjeet” ja s. 46 “Sotatoimet eivät mitään lastenleikkiä olleetkaan”. Tehtävän tarkoituksena on harjoituttaa oppilasta lähteiden tulkintaan. Tehtävässä arvioitavat taidot ovat T11, jonka tavoite on harjaannuttaa oppilasta käyttämään erilaisia lähteitä, vertailemaan niitä ja muodostamaan oman perustellun tulkintansa niiden pohjalta sekä T2 aktivoida oppilasta hankkimaan historiallista tietoa sekä arvioimaan tiedonlähteiden luotettavuutta. Tehtävässä harjoitellaan myös taitoa T8, jota ei käytetä arvosanan muodostamisen perusteena.

Katja Kiipeli-Jaakkonen


LÄHTEIDEN TULKINTATEHTÄVÄ
OHJEET OPPILAALLE
Lue linkistä löytyvät kaksi lähdetekstiä ja vastaa niiden pohjalta alla oleviin kysymyksiin. Tutustu ennen tehtävän aloittamista arviointikriteereihin.
“1918 – Minä olin siellä” -kirja https://www.1918.finlit.fi/ : s. 40 “Väinön viimeiset kirjeet” ja s. 46 “Sotatoimet eivät mitään lastenleikkiä olleetkaan”

1. 
a. Millainen lähde on s. 40 “Väinön viimeiset kirjeet”?
b. Millainen lähde on s. 46 “Sotatoimet eivät mitään lastenleikkiä olleetkaan”?

2. Kumpi lähteistä on mielestäsi luotettavampi? Miksi? 

3. Kummalla puolella  
a. Väinö taisteli? 
b. Lauri taisteli?

4. Etsi lähteestä tietoa ja perustele sen pohjalta, miksi henkilöt menivät taistelemaan valitsemalleen puolelle sodassa.
a. Väinö 
b. Lauri 

5. Millaisena vastapuoli esitetään lähteissä?

6.  Pohdi, onko lähteistä mahdollista tehdä erilaisia tulkintoja.




ARVIOINTIKRITEERIT
	
	

	ARVOSANA
	TEHTÄVÄSSÄ OSOITETUN OSAAMISEN KUVAUS ARVOSANALLE

	
5
	Tehtävässä on tunnistettu opettajan avustuksella toinen lähde aikalaislähteeksi (kirjeiksi) ja toinen muistelmiksi. Opettajan avustuksella on löydetty lähteistä tiedot siitä, kummalla puolella Väinö ja Lauri taistelivat.


	
7
	Tehtävässä on tunnistettu opettajan vähäisellä avustuksella toinen lähde aikalaislähteeksi (kirjeiksi) ja toinen muistelmiksi. Tehtävässä on löydetty lähteistä tiedot siitä, kummalla puolella Väinö ja Lauri taistelivat. Vastauksessa on lyhyesti tuotu esille lähteissä esitettyä kuvausta vihollisesta.

	
8
	Tehtävässä on osattu tunnistaa oikein toinen lähde aikalaislähteeksi (kirjeiksi) ja toinen muistelmiksi. Tehtävässä on osattu tunnistaa, kumpi on luotettavampi lähde. On löydetty lähteistä tiedot siitä, kummalla puolella Väinö ja Lauri taistelivat sekä löydetty myös perusteluja, miksi he valitsivat ko. puolen. Vastauksessa on tuotu esille lähteissä esitettyjä kuvauksia vihollisesta.

	
9                     
	Tehtävässä on osattu tunnistaa toinen lähde aikalaislähteeksi (kirjeiksi) ja toinen muistelmiksi. Tehtävässä on osattu kertoa perustellusti, miksi toinen lähde on luotettavampi kuin toinen. Tehtävässä on löydetty lähteistä tiedot siitä, kummalla puolella Väinö ja Lauri taistelivat sekä löydetty myös perusteluja, miksi he valitsivat ko. puolen ja sovellettu vastauksiin myös lähteen ulkopuolista tietoa. Vastauksessa on tuotu kattavasti esille lähteissä esitettyjä kuvauksia vihollisesta. Vastauksessa on myös osattu pohtia erilaisten tulkintojen tai virhetulkintojen mahdollisuutta.









